लेबुआ देहानि थाखाय गोबां मुलाम्फा गोनां । सानफ्रोमबो फुंआव लेबु बिदै लोङोब्ला पाचन तन्त्रआ गोख्रों थायो आरो उदैनि जेंनाफोरा जानगार जायो । लेबुआव भिटामिन सि , बि , केलसियाम , मेगनेसियाम , कार्बहाइड्रेट बायदि मुलिनि गुनफोरा आबुं थायो । जायफोरा गेस जानाय , उदै गाज्रि जानाय , डायबिटिस आरो लिभार बायदि जेंनाफोरनिफ्राय रैखाथि मोनहोनायाव गोबां मुलाम्फा गोनां जायो । लेबु बिदैखौ फुंआव लोंनायनि मुलाम्फाफोरा जादों - ( 1 ) लेबुआव भिटामिन सिखौ थोजासे बिबांनि मोन्नाय जायो । बेनि जाहोनआव देहा सोलेरनि बेराम होबथानाय गोहो बांनायाव मदत मोनो । सानफ्रोमबो फुङाव उदै खालियाव लेबु बिदैखौ लोङोब्ला इम्युनिटिआ बाङो । ( 2 ) लेबुआव हाइड्रक्लरिक मुंनि एसिडखौ मोन्नाय जायो । जायनि जाहोनाव दोगोन तन्त्रआ गाहामै जायो । बेजों लोगोसे बेयो एसिडिटि आरो जराफोरनि जेंनाखौबो बाङाइ खालामनायाव मदत होयो । जायफोर सुबुंआ दोगोनजों लोब्बा थानाय जेंना जेरै उदै आलौनाय , गेस , हजम जायै बायदि थायोब्ला सानफ्रोमबो फुङाव लेबु बिदै लोंनांगौ । बेयाव थानाय भिटामिन सिआ देहा सोलेरआव आल्सार जानायनिफ्राय रैखाथि होयो । ( 3 ) लेबुआ देहानि लेरथाय खमायनायाव गोबां मुलाम्फा गोनां । बेयाव मोन्नो हानाय पेक्टिन फाइबारआ थाबथाब उखैहोया । जायनि जाहोनआव देहानि लेरथायखौ खम खालामनायाव मदत मोनो । फार्सेथिं लेबु बिदैआ देहानिफ्राय साबजायै एबा बिष गोनां तत्वफोरखौ बाइजोआव दिहुनहरनानै लेरथायखौ खम खालामनायाव मदत होयो । ( 4 ) सानफ्रोमबो फुआव लेबु बिदै लोङोब्ला किडनी स्टननि जेंनानिफ्राय रैखाथियै थायो । लेबु बिदैयाव हाइड्रेटिड लाखियो जायजों हासुदैखौ मोजां खालामो । ( 5 ) लेबुआ हाइ ब्लाड सुगारनि ड्रिंक आरो जुस होन्ना मानिजायो । बेयो जरखायै बेफोरनि थाखाय मोजांसिन जायफोरा डायबिटिसजों जुजिनांदों । बेयो देहाखौ सुगारनि गोब्राब थाखोसिम नाङा जासे हाइड्रेट लाखियो । मख'नो गोनांदि , जायखि जाया गाहाम देहानि राहाखौ आजावनायनि सिगां डाक्टारनि सुबुरुन लानाया गोनां । 
सानफ्रोमबो फुङाव लेबु बिदै लोंनाया देहानि थाखाय मुलाम्फा गोनां